Nos Alexander, permissione divina Cabilonensis episcopus, notum facimus universis quod si aliquid fuerit immutandum vel declarandum super litteris confectis de donatione et elemosina factis a nobis de villa nostra de Monthelye, cum appendiciis, viris venerabilibus et religiosis abbati et conventui Cluniacensi, nos illud promittimus firmitate addere vel declarare, prout dictis abbati et conventui expedire videbitur ad arbitrium boni viri. In cujus rei testimonium presentibus litteris sigillum nostrum duximus apponendum. Actum anno Domini millesimo ducentesimo quinquagesimo nono, die veneris ante Nativitatem beati Johannis Baptiste. (Trace du sceau.)